Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael on 7. päeva sõjas Gaza terrorirühmitustega.
Peaminister Benjamin Netanyahu kuulutas ametlikult välja sõja
Iisraeli parlamendist (heebrea k. Knesset'ist) Jeruusalemmas.
Hoolimata USA ja teiste lääneriikide korduvaist hoiatustest,
et eriti Iraan ei avaks teist rinnet Iisraeli vastu,
ütles Teherani käsilane Hezbollah Liibanonis,
et ihkab võitlusse astuda.
Iisrael on 6. päeva sõjas sestpeale,
kui islamistlik Hamas ja sellega seotud terrorirühmad
tegid veresauna Lõuna-Iisraelis.
Iisraeli Kaitsevägi ründab üha mitmeid objekte
terrorismist kihavas maakitsusel,
sh kümneid kohti, millest Gaza terrorirühmad
kavatsesid lennutada droone, mis paigutati tsiviilhoonete katustele.
Kaitseväe peastaabiülem kindralleitnant Herzi Halevi
kõneles rahvale eeldatava ulatusliku rünnaku eel.
Neil raskeil tundidel tahan teile teatada, et Kaitsevägi on kohal,
see Iisraeli riigi kaitsejõud,
kogu oma väes, võimekuses ja eelkõige oma imeliste inimestega.
Olen väga uhke, seistes komandöride ja sõdurite eesotsas,
kes tahavad sõdida raevukalt ja otsustavalt,
sh tuhanded reservistid, mehed ja naised, kes jätsid kohe kõik
ja tulid sõdima - me kodu kaitsma.
Kindral Halevi avaldas ka Jeruusalemma juhtnöörid Kaitseväele:
lammutada islamistlik Hamas ja selle juhtkond.
Kaitseväe võitlusvaim lööb Gaza’t täie jõuga, ja me ei peatu siin.
Tal on otsustavust, tal on raevu.
Ulatuslike löökidega tapame terroristid, paljud komandörid,
ja hävitame ja pühime ära terroritaristu,
mis toetas seda koletut ja jõhkrat kuritegu.
Gaza ei näe enam sama välja.
Jõuame olukorda, mil Gaza juhid saavad rängalt lüüa - lammutame nad.
Ja kes iganes sinna jääb, mõistab täiesti,
et sellist asja Iisraeli riigile ei tehta.
See võtab aega ja nõuab meilt paindlikkust.
On hea, et oleme siin koos ja ühtsed.
Anname vaenlastele otsustava löögi,
see on meie ülesanne täna, ja oleme otsustanud selle täita.
Kindral Halevi kõne järel
vannutati ametisse vastloodud rahvuslik kriisivalitsus
Iisraeli parlamendis (heebrea k. Knesset’is),
millega valitsusliitu lisati erakond endise kaitseministri Benny Gantz’iga,
kes varem teenis Kaitseväe peastaabiülemana,
nagu ka ta erakonnakaaslane kindralleitnant reservis Gadi Eisenkot.
Kõnes täiskogule rõhutas peaminister Netanyahu võitlusvaimu,
mis keeb igas Iisraeli sõduris, ja rahvuslikku ühtsust,
tänu millele vastas enneolematu arv reserviste kutsele
tulla oma kohust täitma.
Meie rahva ühtsus mitmekordistab jõu,
ja kriisivalitsus, mille täna loome
ja mis sünnib vastutustundest riigi ees,
edastab sõnumi suurest väest nii riigis kui väljaspool seda.
See peegeldab sisemist väge,
kuna oleme kõik ühtsed ses ühises sõjas, oleme sisemiselt solidaarsed
ja anname üksteisele aru.
See teeb tõeks sõnad: ’Kogu Iisrael annab üksteisele aru.’
Iisraeli peaminister osutas veel,
et rahvusvaheline üldsus on tunnistajaks õudustele,
mida Gaza palestiina terrorirühmad sooritasid Lõuna-Iisraelis.
Kogu maailm nägi koletuid vaatepilte, mille tekitasid võikad mõrtsukad,
nn. džihaadi ja Hamas’i sõdalased,
koletuid vaatepilte, mille nad korraldasid meie asulates ja kodudes.
Maailm mõistab täna vajadust juurida välja see verine koletis,
mis kujutab õudset barbaarsust.
Sõbrad, meid ootavad rasked ajad, kuid me ei heitu ega anna järele.
Taavet mõõk on tõmmatud tupest ja Joonatani amb ei tõmbu tagasi.
Olen kindel, et tuleme Raudmõõkade sõjast välja tugevamini kui varem.
Nagu ütlevad Õpetussõnad 27:17: Raud ihub rauda ja inimene ihub teist.
Üheskoos kindlustame Jumala abiga otsustava võidu.
Tuleb toonitada, et rahvusvaheline toetus Iisraelile
näib olevat enneolematu - pikk rida välismaa aukandjaid väisab juudiriiki,
sh täna EL komisjoni president Ursula von der Leyen
ning Itaalia, Kanada ja Saksamaa välisministrid.
Viimase esidiplomaat Annalena Baerbock avaldas toetust juudiriigile,
ühinedes kantsler Schultz’i, kaitseminister Pistorius’e
ja president Frank-Walter Steinmeier’iga,
kes on üheselt kaitsnud Iisraeli õigust enesekaitsele.
Olen viimastel päevadel korduvalt rääkinud Iisraeli presidendi Herzog’iga.
Tema sõnul on võrdselt suured nii õudus kui otsustavus.
Mis muid võimalusi Iisraelil on,
kui võidelda terroristidega relvajõul sel ohutunnil
ja hävitada nende relvalaod ja -rajatised?
On oluline toonitada, et Berliin on ametlikult keelanud
kogunemised Hamas’i toetuseks, sarnaselt mh Ungari ja Poolaga.
USA kaitseminister Lloyd Austin saabus täna samuti Iisraeli
ja kohtus eraldi peaminister Benjamin Netanyahu,
kaitseminister Yoav Gallant’i ja teistega.
USS Gerald R. Ford’i löögirühm on nüüd regioonis,
eesotsas maailma suurima lennukikandjaga.
Oleme tugevdanud USA hävitajate eskadrille Lähis-Idas,
ja USA kaitseministeerium on täiesti valmis
paigutama vajadusel lisavahendeid.
Hoiame tihedat kontakti meie väärt partneritega regioonis,
ja julgeolekuabi kaitseministeeriumist voolab juba jõudsalt Iisraeli.
See sisaldab moona ja õhukaitsevõimekusi
ning muud tehnikat ja vahendeid.
Ühene toetus USAlt näib enneolematu.
USA president on korduvalt hoiatanud
teisi riike ja terroriühinguid, et nad ei astuks sõtta Iisraeli vastu,
keskendudes Iraani Islamivabariigile ja selle käsilastele,
kuna pinged regioonis üha tõusevad.
Anname jõudsalt Iisraeli Kaitseväele täiendavat sõjalist abi, sh moona,
püüdurrakette Raudkupli varude täienduseks,
ja tõime USA lennukikandja flotilli Ida-Vahemerre,
ja lisame regiooni hävitajaid.
Ja selgitasime iraanlastele: Vaadake ette!
Tuleb märkida, et eile pärastlõunal ründas tuvastamata õhusõiduk
nii Damaskuse kui Aleppo lennujaamu, lüües mõlemad rivist välja.
Rünnakud toimusid ajal, mil Iraani välisminister
Hossein Amir-Abdollahian suundus regiooni, maandudes lõpuks Beirut’is,
kus teda tervitasid
Palestiina Islamidžihaadi, Hamas’i ja Iraani käsilase Hezbollah’ liikmed.
Enne seda kohtumist
oli mul võimalus kohtuda eraldi peaminister Najib Mikati’ga
ja ka Sayyed Hassan Nasrallah’ga, Hezbollah’ peasekretäriga.
Pärast kohtumist Teherani esidiplomaadiga
edastas Hezbollah’ asejuht Qassem Naim sõnumi
oma peremeestelt nii Islamivabariigis kui ka teadmata punkris Liibanonis.
Jälgime (olukorda) hetk-hetkelt.
Suurriikide, araabia riikide, ÜRO saadikute kaadritagused kõned meile,
milles meil otse või kaude palutakse mitte sekkuda võitlusse,
ei oma mingit mõju.
Ja iga kord küsime neilt: Miks te ei peata sõda?
Nemad aga vastavad: Ärge sekkuge võitlusse!
Meie, Hezbollah, lööme kaasa vastasseisus,
ja lööme kaasa oma nägemuse ja plaani raames.
Jälgime vaenlase käike ja oleme täiesti valmis.
Kui tuleb aeg tegudeks, tegutseme.
Tänan vaatamast TV7 Iisraeli Uudised!
Õhutan teid paluma rahu Jeruusalemmale ja päästet Iisraelile.
Ja kui meie värsked uudised on teile õnnistuseks
ja te soovite aidata meil kanda nende tootmise kulusid -
kuna TV7 töö põhineb 100% annetustel -
võite teha annetuse meie võrgulehel www.tv7israelnews.com.
Olen Jonathan Hessen. Soovin õnnistud õhtut ja puhkepäevi!
Kui Jumal lubab, näeme jälle TV7 järgnevais Iisraeli uudistes.
Seniks šalom Jeruusalemmast!
Tõlge: Sulev Kivastik